FDA: Προς αυστηρότερα μέτρα κατά των ομοιοπαθητικών φαρμάκων έπειτα από θανάτους παιδιών – www.factchecker.gr
Δεκέμβριος 20, 2017 Thanos S. Epachtitis
Η ομοιοπαθητική βασίζεται σε μια αντίληψη του 18ου αιώνα ότι ουσίες που προκαλούν συμπτώματα ασθενειών μπορούν, σε πολύ μικρές δόσεις, να θεραπεύσουν τα ίδια συμπτώματα. Μετά από 10 θανάτους και 400 τραυματισμούς, έπειτα από χρήση ομοιοπαθητικών σκευασμάτων, η FDA σκοπεύει να εφαρμόσει αυστηρότερα μέτρα κατά της διακίνησής τους.
Πριν περίπου ένα χρόνο, η FDA ανακάλυψε πως κάποια ομοιοπαθητικά σκευάσματα που προοριζόταν για βρέφη και παιδιά, περιείχαν τεράστιες ποσότητες μπελαντόνας που τα καθιστούσε τοξικά. Το φύλλωμα και οι καρποί είναι εξαιρετικά τοξικά καθώς περιέχουν αλκαλοειδή τροπανίου. Αυτές οι τοξίνες περιλαμβάνουν την ατροπίνη, σκοπολαμίνη και υοσκυαμίνη, οι οποίες προκαλούν παραλήρημα, παραισθήσεις ακόμη και θάνατο.
Άλλα παραδείγματα προϊόντων υψηλού κινδύνου περιλαμβάνουν αυτά που χορηγούνται με ένεση και προορίζονται για ευάλωτους πληθυσμούς όπως παιδιά ή ηλικιωμένους ή διατίθενται στο εμπόριο για σοβαρές ασθένειες.
Η FDA προτείνει μια νέα προσέγγιση που βασίζεται στην επικινδυνότητα των ομοιοπαθητικών φαρμάκων και τη προστασία των καταναλωτών που επιλέγουν να χρησιμοποιούν ομοιοπαθητικά προϊόντα, αντί της συμβατικής ιατρικής. Πρόκειται για μια προσπάθεια επικαιροποίησης της υπάρχουσας πολιτικής της FDA για την καλύτερη αντιμετώπιση καταστάσεων στις οποίες κυκλοφορούν ομοιοπαθητικές θεραπείες για σοβαρές ασθένειες ή / και παθήσεις, αλλά όπου τα προϊόντα δεν έχουν αποδείξει κλινικά οφέλη. Καλύπτει επίσης περιπτώσεις στις οποίες τα προϊόντα που χαρακτηρίζονται ως ομοιοπαθητικά περιέχουν δυνητικά επιβλαβή συστατικά ή δεν ανταποκρίνονται στις τρέχουσες ορθές πρακτικές παρασκευής.
Η προσέγγιση που προτείνει η FDA, η οποία περιγράφεται σε ένα προσχέδιο που θα είναι ανοιχτή για το κοινό για τις επόμενες 90 ημέρες.
FDA ομοιοπαθητικη